open-index/open-wikipedia-markdown huggingface dataset:
Ibaetako campusa

thumb|300px|**Ibaetako campusaren** ikuspegi bat.

**Ibaetako campusa** Donostiako Ibaeta auzoan kokatzen den unibertsitate-campusa da, Euskal Herriko Unibertsitateko zazpi ikastegi eta Nafarroako Unibertsitateko Campus Teknologikoa biltzen dituena, beste zenbait ikerketa-zentrorekin batera . Tolosa hiribidean dago.

Ikerketa-zentroen artean hauek daude: nanoGUNE (nanoteknologiaren arlokoa), *Donostia International Physics Center*, *Inbiomed*, *Basque Center on Cognition, Brain, and Language*, HITZ zentroa (hizkuntza-teknologia, Ixa Taldea), *CIDETEC*, eta CEIT 

## Euskal Herriko Unibertsitatea 
EHUko Gipuzkoako campusak ikastegi hauek ditu Ibaetan:

* Donostiako Informatika Fakultatea. Barruan kokatzen da hizkuntza teknologia ikertzen duen HITZ zentroa
* Donostiako Kimika Fakultatea[thumb|300x300px|[Donostiako Kimika Fakultatea elementu kimikoen ikurrekin]]
* Gipuzkoako Ingeniaritza Eskola. 2016. urtean sortu zen lehenagoko Donostiako Eskola Politeknikoa eta Eibarko Industria Ingeniaritza Teknikoko Unibertsitate Eskola elkartu zirenean.
* Donostiako Arkitektura Goi Eskola Teknikoa
* Ekonomia eta Enpresa Fakultatea (lehengo Donostiako Enpresa Ikasketen Unibertsitate Eskola honetan sartuta dago orain)
* Hezkuntza, Filosofia eta Antropologia Fakultatea (HEFA). 2016. urtean sortu zen, lehenagoko Filosofia eta Hezkuntza Zientzien Fakultatea eta Gipuzkoako Irakasleen Unibertsitate Eskola elkartu zirenean
* Gipuzkoako Ingeniaritza Eskola. 2016. urtean sortu zen lehenagoko Donostiako Eskola Politeknikoa etaEibarko Industria Ingeniaritza Teknikoko Unibertsitate Eskola elkartu zirenean.
* Donostiako Zuzenbide Fakultatea
* Donostiako Psikologiako Fakultatea
* Joxe Mari Korta I+G+B zentroa
* Euskal Herriko Unibertsitatearen Gipuzkoako Campusaren Errektoretza
* Gipuzkoako Esperientzia Gelak

Horiez gain, Donostian bertan, Miramon-Zorroagan badira beste bi zentro: Donostiako Medikuntza Fakultateko Irakasgunea  (lehengo Erizaintzako Unibertsitate Eskola bildu zuena) eta Donostiako Erizaintzako Unibertsitate Eskola

## Ikus, gainera 
* Euskal Herriko Unibertsitatearen Gipuzkoako Campusa

## Kanpo estekak
Barakaldoko tranbia

thumb|300px|eskuinera|Barakaldoko tranbia sarearen mapa.
**Barakaldoko tranbia** Sestao eta Barakaldoko udalerrietan eraikiko den tranbia linea zirkularra da. 9 kilometroko luzera eta 17 geltokiduna, Sestaoko Bilboko metroaren Urbinagako geltokian hasi eta Arrontegi, Lutxana-Burtzeña, Errekaortu, Arteagabeitia-Zuazo, Done Bikendi eta Beurko-Bagatzako barrutiak lotuko ditu.

Urbinagako geltokian Leioako tranbiarekin, Bilboko metroarekin eta Renfe Aldiriekin lotunea egongo da. Bestalde, lotuneak ere izango ditu Bagatzako eta Ansioko geltokian.

## Aurrekariak 
Barakaldoko udalerria Bizkaiko bigarren hiririk handiena da, biztanleriari dagokionez. Hainbat auzo ez dago garraio publiko bidez ondo hornituta, eta tranbia linea eraikiz arazoa konpontzeko nahia dago. Hala, tranbiak ibilbide zirkularra izango du, garraio publikoaren saretik aldenduen dauden auzoak lotuz, eta gainontzeko garraioekin lotuz.

Tranbia martxan hasten den bitartean, Barakaldoko Udalak Kbus zerbitzua eskaintzen du 2010eko irailetik. Autobus zerbitzu honek tranbiak egingo duen antzeko ibilbidea egiten du.

## Historia 
Tranbia proiektua auzo-elkarte batek aurkeztu zion Eusko Jaurlaritzari 2007an, eta honek ez zuen proposamena onartu. Atzera bota zen arren, 2009ko hauteskundeen ondoren, gobernu aldaketa gauzatu eta Jaurlaritza berriak proiektua onartu zuen. Urte horretako azaroan proiektua aurkeztu zuen gobernuak, 6 kilometro eta 16 geltoki, eta 70 milioi euroko kostuarekin.

2011ko martxoaren 17an proposatutako ibilbideari aldaketa bat egin zitzaion, Galindo ibaiaren bazterretik pasa beharrean Done Bikendi barrutiaren erdialdetik pasarazteko.

Euskal Trenbide Sareak 2012an informazio azterlana idatzi eta aurkeztu eta gero, gaur egun eraikitze azterlana egiteke dago, eraikuntzarekin hasi ahal izateko.
 
## Ikus, gainera 
* Leioako tranbia
* Euskotren Tranbia
* Kbus

## Erreferentziak 
## Kanpo estekak 
*  Euskotranen webgunea
*  Barakaldoko tranbia bultzatzeko auzo-elkartea
Küküllero

**Kükülleroak** Zuberoako maskaradetako pertsonaiak dira, Maskarada gorriko kideak. Dantzari gazteak izaten dira, erdi trebatuak, eta, gaur egun, ez dute parte-hartze handirik izaten. Honela janzten dira: boneta gorria urre koloreko xingolekin, jaka gorria, bularralde zuria, urre koloreko zintekin apaindua, eta galtza, galtzerdi eta oinetako zuriak. Bralia dantzatzen dute beste gorri guztiekin batera.
 
## Erreferentziak 
## Kanpo estekak
Uztaritzeko inauteriak

thumb|300px|**Uztaritzeko inauterietako** pertsonaia batzuk: ezker aldean, *Kotilungorriak*.
[thumb|300px|*[Kaskarotak (Uztaritzeko inauteriak)|Kaskarotak*.]]

**Uztaritzeko inauteriak** Lapurdiko herri horretan egiten diren inauteriak dira. Antzina, bi motatakoak ziren inauteri horietan parte hartzen zuten pertsonaiak: *zirtzilak*, itxura zikin eta zarpailtsuarekin, eta itxura dotoreko *kotilungorriak*, *ponpierak* eta *kaskarotak* izeneko dantzariak, hartzaren pertsonaiarekin batera. Azkenaldian pertsonaia berriak gehitu dizkiote inauteriari: Abereen Dantza eta Maien dantza. Orobat, *Zanpantzar* lastozko panpina epaitu, kondenatu eta erre egiten zen. XX. mendeko bukaeraz geroztik, Hartzaro Festibala antolatzen da, Uztaritzeko inauteriez gainera hainbat tokitako inauteri-tradizio eta jaiak bateratu eta ospatzen dituena.

## Inauterien egitura 
### Hasierako dantzak 
Uztaritzeko Inauteriak beti ospatzen dira astearte inaute egunez. Arratsalde bukaeran animazioak izaten dira karriketan, eta 18:30ak aldera hasten da lehen ekitaldia, Uztaritzeko Hiribehere plazan. Hasieran zirtzilen dantza eta Abereen Dantza egiten dituzte. Hartza ere han agertzen da. Geroago antzeztuko den auziaren hastapena ere egiten dute plaza horretan. Dantzen ondoren, dantzariak, antzerkilariak eta herritarrak desfilean joaten dira Purguko pilota plazarantz. Bidean, geldialdi bat egiten dute Uztaritzeko eliza aitzinean, eta han Maia pertsonaiek beren dantza eskaintzen dute.

### Zanpantzarren auzia 
[alt=Uztaritzeko Maien dantza|thumb|299x299px|Uztaritzeko [Maien dantza]]
19:30ak aldera izaten da inauterien bigarren ekitaldi garrantzitsuena, Purguko plazan: Zanpantzarren auzia. Uztariztarrek idazten eta antzezten duten antzerkia izaten da, urteko gertakariak eta politika ironiaz aipatzen duena. Antzerkiaren artetik, berriz ere izaten dira zirtzilen dantzak, musikariak eta Su Jauzia. Zanpantzar errez bukatzen da emanaldia.

### Erromeria 
alt=Uztaritzeko Abereen Dantza|thumb|299x299px|Uztaritzeko Abereen Dantza
20.00etatik aurrera erromeria antolatzen dute, eta gauean berandu arte izaten da festa giroa.

## Erreferentziak 
## Kanpo estekak 
* "Hartzaro, Uztaritzeko inauterien 30. urteurrena" dokumentala.
Itsas Alpeak (mendigunea)

**Itsas Alpeak** (frantsesez: *Alpes maritimes*; italieraz: *Alpi Marittime*) Alpeen hego-mendebaldeko muturreko mendigunea da. Frantziako Proventza-Alpeak-Kosta Urdina eta Italiako Piemonte eta Liguria eskualdeen arteko muga egiten dute. Gailurrik garaienak Monte Argentera (3.297 m) eta Cime du Gélas (3.143 m) dira.

Mendilerro honetan sortzen diren ibairik garrantzitsuenak Ròia, Var, Verdon eta Stura di Demonte dira.

## Erreferentziak 
## Kanpo estekak 
*  The Maritime Alps - France Alpineroads.com
Harold Hotelling

**Harold Hotelling** (1895eko irailaren 29a - 1973ko abenduaren 26a) estatubatuar ekonomialari eta estatistikaria izan zen. Ekonomian, ezaguna da mikroekonomiaren arloan egin zituen ekarpenengatik. Estatistikan, berriz, T-karratu banaketa, osagai nagusien analisia eta korrelazio kanonikoa garatzeagatik.
Jauna eta Anderea

**Jauna eta Anderea** Zuberoako maskaradetako pertsonaiak dira, Maskarada gorriko kideak. Lehenago biak mutilak izaten ziren baina, gaur egun, anderearena neska batek egin ohi du. Jauna maskaradaren buruzagia da eta denek haren esana egiten dute. Anderea eta biak bazkalondoko ikuskizunaren buru izaten dira. Zenbait dantzetan (kadrillak, bralia...) ere parte hartzen dute.

Jaunak atorra zuria, frak beltza, eskularru zuriak, galtzerdi ilunak eta oinetako beltzak eramaten ditu. Buru gainean kapela luze izaten du, eta bularrean, gurutzatua, hiru-koloreko xingola (gorri, zuri eta berdea). Eskuan makila eramaten du eta gerrian ezpata. Anderearen janzkera, berriz, honelakoa izaten: soineko luze zuria, hegal zabaleko zapela eta oinetako zuriak.

## Erreferentziak 
## Kanpo estekak
Marmara Ereğlisi

**Marmara Ereğlisi** Turkiako Tekirdağ probintziako herri eta barrutia da, Marmara eskualdean dagoena. Antzinean **Perinto** (antzinako grezieraz Πέρινθος) izan zuen izena, gero Heraklea (Ἡράκλεια) bilakatua. K.a. 340an Filipe II.a Mazedoniakoaren erasoa saihestu zuenez, ospetsu bilakatu zen.

## Erreferentziak 
## Kanpo estekak
Pidna

**Pidna** (grezieraz: Πύδνα), Greziako Erdialdeko Mazedonia eskualdeko antzinako hiri eta udalerria izan zen. Egun Pidna-Kolindros udalerrian dago.

## Biztanleria 
## Erreferentziak 
## Kanpo estekak
Platea

thumb|Antzinako Beoziako mapa
**Platea** (antzinako grezieraz: Πλάταια edo Πλαταιαί) Antzinako Greziako hiria izan zen, hego-ekialdeko Beozian Tebastik hegoaldean zegoena. Bertan K.a. 479an izen bereko gudua egin zuten, non greziar hiri-estatuen aliantzak persiarrak menderatu zituen.

Peloponesoko Gerran Tebasek eta Espartak k.a. 427an hiria suntsitu zuten, berriro K.a. 386an berreraikia izateko.

## Erreferentziak 
## Kanpo estekak
Potidea

thumb|upright|Kaltzidikako mapa
**Potidea** (antzinako grezieraz: Ποτίδαια, *Potidaia*) antzinako greziar hiria izan zen, Kaltzidikan zegoena. Bertokoek potidear zuten izena. K.a. 479an persiarrek setiatua izan zenean, historian lehenengoz aipaturiko tsunami batek hiria salbatu zuen.

## Erreferentziak 
## Kanpo estekak
Los tramposos

***Los tramposos*** (euskaraz *Iruzurgileak*) Pedro Lazaga espainiar zinema zuzendariaren filma bat da. Filma honetako antzezle nagusiak honako hauek izan ziren: Tony Leblanc, Antonio Ozores, Concha Velasco, Laura Valenzuela, Venancio Muro, José Luis López Vázquez eta Carlos Díaz de Mendoza.

Filma honetan Tony Leblanc eta Antonio Ozores aktoreek bi iruzurgile lotsagabe bikote bat antzeztu zuten, maitasunaren ondorioz heuren buruak bide onera eramaten saiatuko direlarik.

## Argumentua 
Virgilio (Tony Leblanc) eta Paco (Antonio Ozores) ganora gutxiko bi iruzurgile dira, 1950eko hamarkadako amaiera aldean Madrilen jendeari iruzur txikiak eginez bizian nolabait aurrera egiten saiatzen direlarik, nahiz eta batzuetan Carabanchelgo espetxera "bisitatxoren" bat egin, heuren bizitza nahiko alaia da. Halere, Virgilio iruzurgilea Julita (Concha Velasco) neska gazteaz maiteminduko da, Pacoren arreba dena, neska honek bere anaiaren bizimodua begi txarrez ikusirik, Paco anaia eta bere adiskidea de Virgiliok bizimodu zintzora bidetzeko konbentzituko dituelarik. Lasterrera heuren odola saltzea sosak ateratzeko lanbide ona ez dela garbi geldituko da (aurretik genealogia salmenta negozio batekin huts egin dutelarik), hortaz heuren negozioa sortzea erabakiko dute. Julita eta bere laguna den Katy (Laura Valenzuela) bidai agentzia batean mekanografo lanean dabiltzala ikusirik, bi iruzurgileek heuren turismo enpresa irekitzea erabakiko dute, VIRPA (Virgilio eta Paco), Madrilera datozen turistentzako bidai gidatuak antolatuz. Horretarako autobus-gidari bati autobus bat alokatuko dute (Katyren diruarekin eta neska koitadua kide kapitalista delarik). Hurrengo egunean, turista talde bat osatzea lortzen dutenean, gidaria aurkeztu eta bere autobusa hileta baterako behar duela esango die. Nola edo hala, Virgilio eta Pacok turista taldea turismo ibilbideko geltoki bat balitz bezala hiletara eramango dituzte. Ondoren, iruzurgile bikoteak turistak taberna batetara espainiar ardoa dastatzera eramango dituzte (kopuru handietan). Nahiz eta aurretik prestatutako ibilbideko inongo lekutatik ez iragan izan, turistak bat-bateko ibilbide harekin oso gustura gelditu eta negozio hura sekulako arrakasta bilakatuko da, hortaz Julita eta Katyren nagusiak bi iruzurgileen lehia gogorraren beldurrez, bere enpresan zonaldeko zuzendariorde gisa kontratatuko ditu. Filmaren amaieran bi iruzurgileak bi neska-lagunekin Madrileko etorbide batean bikote bakoitzak auto bana dituztela pozik eta alai agertuko dira.

## Kritika 
Carlos Aguilar kritikariak *Guía del cine español* liburuan aipatutakoaren arabera, filma hau *"bere erara, klasiko bat"* omen da.

## Erreferentziak 
## Kanpo estekak
Laboraria eta Laborarisa

**Laboraria eta Laborarisa** Zuberoako maskaradetako pertsonaiak dira, Maskarada gorriko kideak. Lehenago biak mutilak izaten ziren. Gaur egun, ordea, neska batek antzezten du Laborarisa. Euskal nekazarien igandeetako janzkera eramaten dute: Laborariak blusa beltza, lepoko zapi gorria, boneta beltza, galtza ilunak (beltz edo grisak), oinetako beltzak eta, eskuan, akuilua; Laborarisak soineko iluna, kapela eta oinetako beltzak eta, eskuan, saski bat.

Herri xehearen ordezkari, lehentasunezko lekuan esertzen dira bazkalondoko emanaldia ikusteko, Jauna eta Anderearen ondoan. Baina, hauek ez bezala, ez dute joküetan parte hartzen. Zenbait dantzetan (kadrillak, muxikoak, bralia) aritzen dira. Bralian sokaren azken dantzariak izaten dira.

## Erreferentziak 
## Kanpo estekak
Larratxoko parkea

**Larratxoko parkea** edo **Lau Haizeta** Gipuzkoako Donostia hiriburuko Altza auzoaren barnan dagoen Larratxo auzuneko parke bat da. Bertan, auzotar nahiz kanpotarren gozamenerako egurrezko eserlekuak eta mahaiak daude. Landaretza hostotsua eta ondo zaindua du. Horrez gainera, egurrezko bi zubik parkea edertzen dute.

Parkearen alboan Garbera merkatalgunea kokatzen da.

## Kanpo estekak
Harriako parkea

**Harriako parkea** edo **Harria parkea** Gipuzkoako Donostia hiriburuko Altza auzoan dagoen parke bat da. Alde haundiko bi altuera ditu, eta palmondoz beteta dago. Berdegunearen goreneko zatian, hodar arkeologikoak daude. Parkearen atzealdetik Pasaiako badiaren ikuspegi paregabeaz goza daiteke. 32.000 metro karratu ditu.

## Kanpo estekak
Otxokiko parkea

thumb|**Otxoki** parkeko zilindro zapalgailua. Gutxi gora behera hor zegoen Otxoki baseria 1968ra arte.
**Otxokiko parkea** Gipuzkoako Donostia hiriburuko Intxaurrondo auzoan dagoen parke bat da. Parke honek haurrentzako jolastokia eta gimnasia egiteko lekuak ditu. Bertan, garai bateko zapalgailua nabarmentzen da, antzinako garaien lekuko. Alboan bidegorri bat du. Erdialdean zelai txiki bat du, baita paseoan ibiltzeko bidexkak ere. 46.852 metro karratu ditu.

## Historia 
Ordura arte lehenagoko Altzako baserri-gunea zenak 1968an inguruko planifikazio urbanoaren arabera aldaketa handiak jaso zuen eta inguruko 19 baserri bota zuten. Otxoki zen baserri haietako baten izena.

[thumb|Parkeko [ginkgo zuhaitz bat abenduan.]]
Beste baserri hauek ere eraitsi zituzten: Arruex (Ondarralde bere egiazko izena paperetan); Arjel-etxeberri, bi bizitza; Arjel-aundi; Arjel-txiki; Xiustegi; Zarategi, bi bizitza; Lizardi; Basatxiki, bi bizitza; Sagastieder; Baratzategi; Tuniz; Tuniz-berri; Igola; Xibili-txiki ta Xibili-aundi.

Egoera hartako samina adierazteko hamabi bertso sortu zituen Otxoki baserrian bizi zen Patxi Lazkano "Otxoki" baserritar eta bertsolariak, Haietako lau dira hauek:

: [thumb|600x600px|1960an [Intxaurrondo (auzoa)|Intxaurrondon zeuden baserriak 2002ko planoan kokatuta. (F. Valledor eta Jabier Ormazabal. Haizpe taberna, 2002)]]**Otxoki nere jaiotetxeari, 1968**
: Ni naiz Otxoki deitzen nautena,
: hola zen gure etxea,
: neronen bistan egokitu zen
: teilatuak lur jotzea;
: hura ikusita nire barruak
: pasatu zuen trantzea,
: nire bihotzak dadukan penik
: ezta posible kentzea.

:Gu bezalaxe famili asko
:dirade errukarriak,
:baserritikan bota gaituzte
:ta kalera etorriak;
:batzuk dirade amona zaharrak,
:beste batzuk elbarriak,
:hoientzat ere iritsi dira
:munduko egun gorriak.

:Jaiotzetikan oituak geunden
:baserri zabal batean,
:kanpo-lanean jarraitu dugu
:joan diren zenbait urtean;
:egun batetik bestera danok
:sartu gaituzte lurpean,
:orain kalian bizi beharra
:lau paretaren tartean.

:Han utzi ditut aran-arbolak,
:utzi ditut gereziak,
:Han utzi ditut piko ta udare,
:sagar gez eta gaziak;
:nere bihotzan zain bana dute
:han dauden arbol guziak,
:nere barrena samindutzen du
:horrela galtzen utziak.

## Erreferentziak 
## Kanpo estekak
Salvador Allende parkea

**Salvador Allende parkea** Gipuzkoako Donostia hiriburuko Miracruz-Bidebieta barrutiko Bidebieta auzoan dagoen parke bat da. Izena Salvador Allende txiletar agintariaren omenez darama.

Forma biribileko parke txiki hau Bidebieta auzoan dago; auzotarrak askotan joaten dira espazio ireki horretara. Udaberrian eta udan musika kontzertuak egiten dira bertan. 5.900 metro karratu ditu.

Bidebietako parkearen alboan dago.

## Kanpo estekak 
[ezkerrera|thumb|[Salvador Allende]]
Eustasio Amilibia parkea

**Eustasio Amilibia parkea** Gipuzkoako Donostia hiriburuko Amara Berri auzoan dagoen parke eta gune atsegina da. Pio XII.a plazan dago, Madril hiribideak parkea bitan banatzen du, alboan izen berdineko Eustasio Amilibia kalea duelarik. Bertako zuhaitzik adierazgarrienak zume eta hagina dira.

## Kanpo estekak
Pio XII.a plaza

**Pio XII.a plaza** Gipuzkoako Donostia hiriburuko Amara Berri auzoan dagoen plaza bat da. Pio XII.a Aitasantuaren omenezko izena darama.

Hiriko loturagune garrantzitsua da, auzoaren erdigunea dela ere esan liteke. Bertan Amarako tunela iraganez Gipuzkoatik datoen ibilgailuak nahiz Donostiatik kanpora doazenak bat egiten dutelarik. Plazaran erdian iturri bat dago.

Plazaren albo batean Eustasio Amilibia parkea dago, beste alboan aldiz, Donostiako autobus geltokia eta Amara Plaza hotela.

## Kanpo estekak
Puioko parkea

**Puioko parkea** edo **Puio parkea** Gipuzkoako Donostia hiriburuko Aiete eta Morlans auzoetan dagoen parke bat da. Parke hau izen bereko Puio mendian dago. Mendi horren goialdean zuhaizti bat dago, eta, bertan, haurrentzako jolastokia eta egoteko gune bat daude. 26.000 metro karratu ditu.

## Kanpo estekak
Aieteko parkea

**Aieteko parkea** edo **Puio parkea** Gipuzkoako Donostia hiriburuko Aiete auzoan dagoen parke bat da. Parkeak 80.777 metro karratu ditu, bertan Aieteko jauregia kokatzen delarik.

## Parkea 
Pierre Ducasse lorezain frantsesak diseinatu zuen. Urmael bat, haitzuloak eta ur jauziak ditu, baita zelai berdeak eta lorategiak ere. Horietan, ehun zuhaitz eta landare espezie baino gehiago daude.

Era berean, haurrek jolasteko gune bat du. Aieteko jauregia Bailengo dukeek eraiki zuten, 1878an, garai batean Done Jakue Bideko erromesen igarobide izan zen lekuan.

Finkak jauregia eta zenbait eraikin zituen (gurdientzako tokia, zalditegia, zerbitzarien etxebizitzak).

Gaur egun, eraikin horiek hainbat gizarte ekintzatarako erabiltzen dira. Jauregian pertsona ospetsu askok hartu izan dute ostatu; esaterako, Viktoria Erresuma Batukoa erreginak. Francok ere uda sasoiak Aieteko jauregian igaro zituen urte askoan.

Jauregia denbora luzean egon da jendearentzat itxita, baina orain Aieteko Kultur Etxea bihurtuko da.

## Ikus gainera 
* Aieteko jauregia
* Aiete kultur etxea
* Aiete pasealekua
* *Urte haietan* eskultura

## Kanpo estekak
Ondarretako lorategiak

**Ondarretako lorategiak** Gipuzkoako Donostia hiriburuko Antigua auzoan dagoen oinplano luzeko parke edo lorategi bat da. Parkeari izena ematen dion Ondarreta hondartzaren alboan dago eta lore multzo simetriko eta askotarikoa osatzen dute. Donostiako Udalak eta herritarrek Maria Kristina Austriakoa erreginari eskainitako eskultura handia nabarmentzen da bertan, bai eta Juan Ramon Andak egindako eskultura modernoa (*Zeharki*) ere. Bertan, bizikleta bidea ere badago.

thumb|ezkerrera|Lorategia zurituta, 2009ko urtarrileako elurtean.

## Kanpo estekak
Santa Katalinako parkea

**Santa Katalinako parkea** edota **Santa Katalina parkea** Donostiako Erdialdea auzoan dagoen parke bat da, hots, erdigunean. 1.100 metro karratu ditu. Iparraldetik Maria Cristina hotela aldamenean du, mendebaldean Santa Katalina kalea, ekialdetik Argentinar Errepublikaren pasealekua eta Urumea ibaia, hego-ekialdean Santa Katalina zubia eta hegoaldean berruz Askatasunaren etorbidea. Berdegune honetan, urmael eder bat eta lore multzoak daude, zenbait altueratan. Eta, horren erdialdean, jolasean ari diren haurren eskultura zuri bat.

## Kanpo estekak
Zubimusuko parkea

**Zubimusuko parkea** Gipuzkoako Antigua auzoan dagoen parke bat da. Ondarretako hondartzaren atzean dago parke txiki hau, kalea baino maila bat beherago. Urmael batek bi gunetan banatzen du parkea. 6.146 metro karratu ditu.

Plazaren hegoalde-ekialdeko izkinan Aránzazu hotela dago.

## Iruditegia 

irudi:Zubimusu 002.JPG|Zuhiaztia.
irudi:Zubimusu 004.JPG|Parkea.
irudi:Zubimusu 005.JPG|Zuhaitza.
irudi:Zubimusu 2.jpg|Iturria.

## Kanpo estekak
Oroitzapenaren lorategia

**Oroitzapenen lorategia** Gipuzkoako Amara Berri eta Loiolako Erriberak auzoen artean kokatzen den parke bat da, 30.000 m2-ko azalera duena. 

2011 arte Amaiur Parkea esaten zitzaion, baina urte horretan Bakearen aldeko eta Terrorismoaren Biktimen omenezko parkea bihurtu zen, Oroitzapenaren lorategi izena hartuta, gozatzeko eta gogoeta lasaian jarduteko espazioa izateko helburuz. 

Parkearen aldamenean, Rafael Moneok diseinatutako Iesu eliza dago. 

## Erreferentziak 
## Kanpo estekak
Grand Slam (tenisa)

**Grand Slam** delakoa tenisean Nazioarteko Tenis Federazioak antolatutako nazioarteko zirkuituko lau txapelketa nagusiek osatzen dute.

## Txapelketak 
Australia eta AEBetako irekiak zoru gogorrean, zementuan, jokatzen dira. 

Roland Garroseko zorua lur zanpatua da, eta Wimbledongoa belarrean jokatzen da.

## Tenislarien garaipenak 
*2024ko urtarrilaren 26an eguneratua. Australiako Irekia jokatu ondoren*
### Gizonezkoak 
[thumb|180px|[Novak Djokovic.]]
[thumb|180px|[Jean Borotra.]]

### Emakumezkoak 
[thumb|180px|[Margaret Court.]]
[thumb|180px|[Garbiñe Muguruza.]]

## Urte berean lau txapelketak 
Urte berean lau txapelketak irabazi dituzten tenislariak gutxi dira, honako hauek hain zuzen ere:
* Gizonezkoak:
** 1938:  Don Budge
** 1962:  Rod Laver
** 1969:  Rod Laver
* Emakumezkoak:
** 1953:  Maureen Connolly
** 1970:  Margaret Court
** 1988:  Steffi Graf

## Golden Slam 
Golden Slam urte berean Grand Slam-eko lau txapelketez gain Olinpiar Jokoetako txapelketa irabaztean ematen den saria da. Hau lortu duen bakarra Steffi Graf alemaniarra izan da.

## Kanpo estekak 
*  Grand Slam history webgunea
Miramongo parkea

thumb|Parkeak sarrera desberdinak ditu.
**Miramongo parkea**, baita ere **Miramongo basoa** Donostiako Miramon-Zorroaga eta Aiete auzoen artean dagoen parke bat da. Uraren presentzia haren ezaugarri garrantzitsuena da.

## Deskribapena 
Parke honek hiriaren hegoaldeko ibarbide handi bat hartzen du. 628.258 metro karratuko azalera du. Oso zabala denez, flora eta fauna aniztasun ikaragarria du. Bide ugari ditu, baita harrizko harmailadun anfiteatroa eta egoteko eta piknik egiteko hainbat gune ere. Orain gutxi berritutako Katxola baserria ere bertan dago (garai batean sagardotegia izan zen). Parkearen bereizgarri bat hegaletan dituen basoak dira; errekastoaren aldamenean landaretza hazten da, eta haranaren barrenean hezeguneak ditu.

## Mugak 
Geografikoki hauek dira parkearen mugak: GI-20 edo Donostiako bariante zaharra, Oriamendi pasealekua eta Miramon poligonoa. Goi aldean poligonoa dago eta parkea handik sortzen diren behe-ibarreran zabaltzen da.

## Ekologia 
Ekologiaren ikuspuntutik Donostiako parke interesgarrenetariko bat da nahiz eta eraikinek eta utzikeriak baztertuaren itxura eman. Hegaztien ikuspuntutik espezie ugari ikus daiteke parke honetan: passeriformesak (Amilotx urdin, Kaskabeltz handi) mozoloak eta beste harrapariak... Anfibioak ere barruan dauden erreketan, Mando erreka eta Pakea erreka, eta urmaela zein putzuetan aurki daitezke. Errekak eta hezeguneak elementu bereizienak dira parke honetan. Ugaztunen artean untxiak, saguzarrak eta katagorriak aipa daitezke. Landaredian sagarrondoak eta aritzak aipa daitezke.
71354-Gipuzkoako ibilbidea Miramongo basoa.svg|Parkearen mapa.
San Sebastián - Parque Científico y Tecnológico de Gipuzkoa - Pasarela Miramón 1.jpg|Miramongo oinzubiak markatzen du parkearen muga goitik ikusita.
Urmaela.jpg|Urtegi txikia parkearen txoko interesgarrenetariko bat da.
Pakea_erreka_basoan.jpg|Pakea erreka.
Xaguzarrak.jpg|Saguzarrentzako kutxak.
Miramongo_garbitegia.jpg|Antzinako garbitokia.

## Erreferentziak 
## Ikus gainera 
* Katxola baserria

## Kanpo estekak 
* : ibilbide bat basoan.
Araba parkea

:*Agian Arabako Parke Teknologikoa bilatzen ari zinen.*

**Araba parkea** Donostiako Amara auzoan dagoen parke bat da, Easo, Urbieta eta Prim kaleen amaieratik gertu, Mendeurrenaren plazatik Antso Jakitunaren hiribideraino zabaltzen dena. Ekialdean Urumea ibaia du, Mundaiz zubiaren parean.

Guztira 12.000 metro karratuko azalera du. Parkeko zuhaitzen artean, haurrentzako hainbat kulunka eta txirrista handi bat dago. Parkearen diseinuan herritarrek auzoko gazte nahiz adinekoek parte hartu zuten.

XX. mendearen hasieratik hiriaren muga izan zen, Donostiako zabalgunea eraikita, 1950eko hamarkadara arte. Frankismoaren garaian "Parque de la Columna Sagardía" izena hartu zuen, Jose María Sagardía espainiar militar frankistaren omenez; hain zuzen, haren tropek tiro-praktikak egin zituzten parkearen inguruetan Espainiako Gerra Zibilean.

## Erreferentziak 
## Kanpo estekak
Mailegu (argipena)

**Mailegu** terminoak esanahi zenbait ditu:

* finantzetan, mailegua, diru kopuru jakin eta finko bat jasotzen deneko finantzaketa-modua, non zenbatekoa epe jakin batean hainbat kuotaren bitartez itzuli behar den;
* hizkuntzalaritzan, mailegua, beste hizkintza batetik aldaketa ortografiko eta fonetiko handirik gabe hartzen den terminoa;
* bibliotekonomian, mailegua, liburutegi batetik liburu edo beste material idatzi bat denbora mugatu batez jasotzeko zerbitzua;
** liburutegien arteko mailegua, liburutegi batetik beste liburutegi bateko liburu bat eskatu eta jasotzeko zerbitzua.
Salamina

**Salamina** izan daiteke:

## Toponimoa 
* Salamina (uhartea), Greziako uhartea
* Salamina (Grezia), Greziako udalerria
* Salamina (Zipre), Zipreko udalerria
* Salamina (Caldas), Kolonbiako Caldas departamenduko udalerria
* Salamina (Magdalena), Kolonbiako Magdalena departamenduko udalerria

## Historia 
* Salaminako gudua, Mediar Gerretako itsas-gudua
Salamina (Grezia)

**Salamina** (grezieraz: Σαλαμίνα, *Salamis* (lehen Σαλαμίς); arvanitikaz: *Kuluri*), Greziako antzinako hiria eta udalerria da, izan bereko uharteko herriburua dena. Atika eskualdean dagoen udalerri honen biztanle gehienak arbanitarrak dira.

## Erreferentziak 
## Kanpo estekak
Salona

thumb|300px|Salonako aztarnategia
**Salona** (antzinako grezieraz: Σάλωνα) dalmaziar kostaldeko antzinako hiria izan zen, Ilirian zegoena. Greziar *emporion* (azoka) izan zen, erromatarrek probintziako hiriburu bilakatu zuten arte.. Salona egungo Solin herritik gertu dago, Splitetik bost kilometrotara.

## Erreferentziak 
## Kanpo estekak
Seleuzia

**Seleuzia** (antzinako grezieraz: Σέλεύχεια) Seleukotar Inperioko hainbat hirien izena izan zen. Hona hemen nagusiak:
* Seleuzia Tigrisekoa– Inperioko lehenengo hiriburua; egungo Iraken.
* Seleuzia Pieria – Antiokiako portua. Egungo Turkian.

## Erreferentziak
Shuruppak

**Shuruppak** (, ) Sumerreko antzinako hiria izan zen, Nippurretik 35 kilometrotara hegoalderantz, Eufratesko ertzean zegoena. Egungo Tell Fara hirian zegoen, Irakeko Al-Qadisiya probintzian.

Shuruppakeko jainkosa Ninlil izan zen, ale eta eguzkiarena.

## Erreferentziak 
## Kanpo estekak
Sibaris

**Sibaris** (; ; ) greziar kolonia bat izan zen, Magna Graecian, Tarentoko golkoaren mendebaldeko ertzean zegoena. Hain hiri aberats eta luxu handikoa izan zen, ezen bere jentilizioak (sibaristar), euskarazko eta hainbat hizkuntzetako sibarita bilakatu baitzen, mokofinaren sinonimoa. Egungo Cassano all'Ionioko Sibari auzotik gertu zegoen.

## Erreferentziak 
## Kanpo estekak
Sikem

**Sikem** (hebreeraz: שְׁכֶם / שְׁכָם, estandar '** tiberieraz **', "sorbalda") Kanaango hiria izan zen. Amarnako eskutitzetan eta Biblian agertzen da Israelgo Erresumako lehenengo hiriburua izanik. Antzinean Nablusen zegoela uste arren, egun ondoan dagoen Tell Balatah izeneko aztarnategian zegoela diote, Zisjordaniako Balata al-Balad herrian.

## Erreferentziak 
## Kanpo estekak
Akrahreppur

**Akrahreppur** Islandia iparraldean kokatua dagoen udalerria da, Norðurland vestra eskualdean kokatua.

Skagafjörður fiordoan kokaturik, fiordoko beste herrigunek Skagafjörður udalerria sortu zuten 1998an. Herriko biztanle gehienek nekazaritzan egiten dute lan.

## Kanpo estekak
Vík í Mýrdal

**Vík í Mýrdal** Islandia hegoaldeko herria da, Mýrdalshreppur udalerrian eta Suðurland eskualdean kokatua. 2011ko erroldaren arabera 291 pertsona baino ez ziren bizi bertan, baina biztanle gutxi izan arren, inguruko 70 kilometroetan biztanle gehien dituen udalerria da.

2010eko Eyjafjallajökull sumendiaren erupzioen errautsak kalteak eragin zituen herrian.

## Klima 

## Argazkiak 

Fitxategi:Iceland-Vik-Oct2009.jpg|Herriaren airetiko ikuspegia
Fitxategi:WoolShop.JPG|Artile lantegia
Fitxategi:Vik FC.JPG|Vikeko futbol zelaia
Fitxategi:Vik Beach Black.JPG|Vikeko hondartza beltza
Fitxategi:Vík church.jpg|Herriko eliza
Fitxategi:Village of Vík.jpg|

## Erreferentziak 
## Ikus, gainera 
* Suðurland

## Kanpo estekak 
* Udalaren webgunea.
Iraultza berdea

thumb|200px|Pestizidak, herbizidak eta ongarri sintetikoak erabiltzeak, eta errendimendu handiko uzta aldaera berriak erabiltzeak munduko elikagaien ekoizpena handitu zuen Bigarren Mundu Gerraren ondoren.
**Iraultza berdea** 1940eko eta 1970eko hamarkaden artean, eta batez ere 1960ko hamarkadatik aurrera, nekazaritzaren ekoizpena asko handitu zuen ikerketa, garapen eta teknologia berrikuntzen multzo bati deritzo. Nekazaritza ikusteko beste modu bat eragin zuen iraultza berdeak, iraupeneko jarduera izatetik merkataritzarako sektore izatera igaroz.

Norman Borlaug izeneko agronomoa hartu izan da iraultza berdearen aitatzat.

Iraultza berdearen oinarriak hauek dira:
* Uzta handiak ematen dituzten zereal aldaeren garapena.
* Ureztatze azpiegituren hedapena.
* Kudeaketa sistemen modernizazioa.
* Hazi hibridoen banaketa.
* Ongarri sintetikoen hedapena.
* Pestiziden orokortzea.

## Kanpo estekak
Añorgako geltokia

**Añorga** Euskotren Trena eragilearen E1 eta E2 lineei dagokien lurgaineko geltokia da, Donostia udalerriko izen bereko auzoan kokatuta dagoena, Añorga Txiki auzunean hain zuzen ere. Gaur egungo geltokia 2012ko apirilaren 10ean inauguratu zen, Lasarte-Errekalde-Añorga trenbide saihesbidea martxan jartzearekin batera, eta Mugi sistemaren 2. tarifa-gunearen barruan dago.

Goi-mailan nasa zentralera sarbidea dago, eskailera zein igogailu bidezkoa. Geltokiak hiru trenbide ditu, ekialdekoa tren unitateak baztertzeko. Kanpoaldean doako aparkalekua dago.

## Sarbideak 
Geltokira sarrera trenbide azpiko bestibulutik egiten da, sarbidea kaleko kotan dagoela. Nasara igotzeko eskailerak zein igogailua daude.

*  Añorga hiribidea, 15

## Argazki galeria 

Fitxategi:Euskotren Añorga antigua.JPG|Añorgako geltoki zaharra.
Fitxategi:Tren en Añorga 1.jpg|EMU-900 tren unitate bat geltokian.

## Erreferentziak 
## Ikus, gainera 
* Añorga
* Topo
* Euskotren Trena
* Eusko Trenbideak

## Kanpo estekak 
* Euskotrenen webgunea
* Topo proiektuaren webgunea
Errekaldeko geltokia (Donostia)

**Errekalde** Euskotren Trena eragilearen E1 eta E2 lineei dagokien lurgaineko geltokia da, Donostia udalerriko Añorga auzoan kokatuta dagoena, Errekalde auzunean hain zuzen ere. Mugi sistemaren 2. tarifa-gunearen barruan dago.

## Sarbideak 
*  Errekalde hiribidea, 52
*  Errotazar bidea, 3

## Lotuneak 
Geltokiaren kanpoaldean Lurraldebus zerbitzua hornitzen duten bi autobus geraleku daude. Hurrengo lineak geralekuetatik pasatzen dira:

## Argazki galeria 

Fitxategi:Euskotren errekalde 0001.JPG|UT-200 tren unitate bat geltokian.
Fitxategi:Estación de Errekalde - Donostia 1.jpg|EMU-900 tren unitate bat geltokian.
Fitxategi:Estación de Errekalde - Donostia 2.jpg|EMU-900 tren unitate bat geltokian.
Fitxategi:Errekalde donostia.JPG|Geltoki ingurua.

## Ikus, gainera 
* Errekalde (Donostia)
* Añorga
* E1 linea (Euskotren)
* Topo
* Urolako trena
* Euskotren Trena
* Eusko Trenbideak
* Donostiako Tranbia Konpainia
* Lurraldebus

## Kanpo estekak 
* Euskotrenen webgunea
* Topo proiektuaren webgunea
* Dbiziren webgunea
* Dbusen webgunea
* Lurraldebusen webgunea
Lutezia

**Lutezia** (; ) erromatarren aurreko Galiako hiria izan zen. Merovingiarrek galo-erromatar hiria berreraiki zuten egungo Paris egiteko.

*Parisii* izeneko galiarren *oppidum* nagusia izan zen, jada K.a. III. mendean eskualdean bizi zirenak. Lutetia erromatarra Bièvre eta Sena ibaien lotunean zegoen, egungo Saint Genevieve muinoan, Latin auzoan.
erdian|thumb|520x520px|Paris erromatarren garian. Vidal Lablacheren oinplanoa

## Luteziatik Parisera 
Lutezia izena lehen aldiz aipatzen du Julio Zesarrek Galietako gerrari buruzko iruzkinak liburuan, K.a. 50. urtean. Parisiien oppidum-a dela idatzi zuen, hau da, parisii-tarren «hiri gotortua». Parisii-ak Parisko eskualdean K.a. III. mendetik aurrera finkatutako tribu zelta bat zen. Julio Zesarrek Senako uharte batean kokatu zuen galiarren Lutetia, eta horrek pentsarazi zie arkeologoei egungo Île de la Cité uhartean zegoela, Paris zaharraren erdiguenan. Hala ere, erromatarrek Luteziaz jabetzea erabaki zutenean, parisiarrek su eman zioten, eurrek sortatako hiriaren kokaleku zehatzaren arrastorik utzi gabe. Berriki egindako indusketa arkeologikoek Nanterre inguruan zegoela iradokitzen duten, Sena inguruko udalerria dena.  Nanterren hiri baten ezaugarriak aurkitzen dira, erran nahi baita bizileku dentsitate handia eta hiri egituraketa bereizgarri bat, garai hartan beste inon aurkitzen ez dena Sena ibaiaren ertzeko parisii-en lurraldeetan. Populazioaren zati bat oso animalia gazteez elikatzen da, eta horrek aberastasuna dakar. Nanterren eskulan anitzak eginak dira, horien artean txanponak jotzea. Parisii-en txanpona, beraz, Nanterren egiten zen.

Aztarna horiek agerian uzten dute Parisii-en lurraldean galiar aglomerazio handia egon zela, eta gaur egungo arkeologiako gai jakin batzuei buruzko eztabaida piztu dute, hala nola jatorrizko Lutetiaren (galiar oppiduma) kokapenari buruzkoa. Tradizioz, Parisen kokatzen zen, harresi barruko zorupean, baina oraindik ez da agertu garai hartako Budin Aroko aztarnen arrastorik. Nanterreko geografiak, ordea, defentsa hobea ahalbidetzen du oppidum batentzat, eta horrek kokapen horri sinesgarritasuna gehitzen dio.

Aldiz, arkeologoak ziur daude erromatarren konkistaren ondoren, K.o. I. mendean, eraiki zen Lutezia galorromatarraren kokapenaz.  Hiri berria Île de la Citén zegoen, eta hedatu zen batez ere, ezkerreko ertzean, Sainte-Geneviève menditik (Parisko 5. barrutian eta eta Latin auzoan) abiatuta. IV. mendearen hasieran, Luteziak Paris izena hartu zuen dokumentazioan eta, pixkanaka, antzinako hiriaren aztarnak ezabatuz joan ziren. XIX. mendearen bigarren erdira arte, Haussmannen obra handiekin, ez zen Lutezia aurkitu gutxi gorabehera ondo kontserbatutako hondakinen bidez.

## Erreferentziak 
## Kanpo estekak 
* “Paris antique”. *Musée d’Archéologie nationale*.
Bidebietako parkea

**Bidebietako parkea** Gipuzkoako Donostia hiriburuko Mirakruz-Bidebieta barrutian dagoen Bidebieta auzoko parke bat da. Hiriaren ekialdean, Mendiola mendiaren magalean dago.

Parke hau oso hurbil dago Bidebietako auzoko kiroldegitik. Auzotarren laguntzaz diseinatu zen, eta, bertan, mundu osoko zuhaitz eta landareakikus daitezke. Gainera, haurrentzako jolas gune koloretsuak ditu. 5.500 metro karratu ditu.

Bidebietako parkeak frantses lorategiaren eredukoa du. Txikitxoek zein handiagoek jolas dezakete bertan. Txikienentzat betiko jolasak daude: zabuak, txirristak, tunelak, etxeak... Asko, gainera, txalupa edo hegazkin itxurakoak dira. Handiagoentzat, berriz, eskalatzeko pareta harri koskorrez betea, txirrista mugikorra, txingoa lurrean irudikatua eta twisterra.

Eta arratsalde pasa dabilenarentzat badira bi urmael eta, haien artean, bidexka erosoak. Nekatuz gero edo irakurri nahi izanez gero, non-nahi daude eserlekuak. Labanda eta erramu usain goxoa dago, gainera.

## Kanpo estekak
Lugarizko geltokia

**Lugaritz** Euskotren Trena eragilearen E1 eta E2 lineei dagokien lurpeko geltokia da, Donostiako udalerriko Errotaburu auzoaren parean kokatuta dagoena, Lugaritz muinoan hain zuzen ere, Lugaritz pasealekuko 10. zenbakian.

2005eko martxoaren 10ean inauguratu zen, Donostiako trenbidearen hegoaldeko saihesbidea martxan jartzearekin batera, eta Mugi sistemaren 2. tarifa-gunearen parte da.

Geltokiak bi trenbide eta bi alboko nasa ditu, nasa aldaketa trenbideen gaineko bestibulutik egin daitekela.

## Sarbideak 
Geltokiak sarbide bakarra du, kaleko kotan geltokiko bestibulura jotzen dela. Bestibulua trenbideen gainean dago, eta nasetara heltzeko eskailera zein igogailuak daude.

*  Lugaritz ibilbidea, 10

## Lotuneak 
Geltokiaren kanpoaldean Dbus zerbitzua hornitzen duten bi autobus geraleku daude, eta baita Dbizi bizikleta mailegu geltokia ere. Hurrengo lineak geralekuetatik pasatzen dira:

## Erreferentziak 
## Ikus, gainera 
* Lugaritz
* Donostia
* Topo
* Euskotren Trena
* Eusko Trenbideak
* Dbizi
* Donostiako Tranbia Konpainia

## Kanpo estekak 
* Euskotrenen webgunea
* Topo proiektuaren webgunea
* Dbiziren webgunea
* Dbusen webgunea
* Lurraldebusen webgunea
Julián Enrique Memoriala

**Julián Enrique Memoriala** Kaiku Arraunaren Kirol Elkarteak urtarrilero Bilboko itsasadarrean antolatzen duen traineru jaitsiera da. Kaiku bera da garaipen gehien lortu dituen elkartea.

## Gizonezkoak 
### Palmaresa 
### Garaipenak 
## Emakumezkoak 
### Palmaresa 
### Garaipenak 
## Erreferentziak 
## Kanpo estekak 
* Traineras.es webguneko informazioa
Silo (Kanaan)

**Silo** (; ) Kanaango hiria izan zen. Biblian agertzen da tenplua Jerusalemen ezarri baino lehen Israelgo Erresumako hiriburua izanik. Antzinako Samarian eta egungo Zisjordanian zegoen.

## Erreferentziak 
## Kanpo estekak
Soli

**Soli** antzinako bi hirien izena da:
* **Soli (Zilizia)**, Turkiako antzinako hiria, Lamos eta Piramos ibaien artean zegoena
* **Soli (Zipre)**, Zipreko iparraldeko kostaldeko hiria

## Erreferentziak
Sinope

**Sinope** izan daiteke:
* Sinope, Turkiako hiria, Itsaso Beltzean dagoena.
** Sinopeko gudua, Krimeako Gerraren itsas-gudua
* Sinope, greziar mitologiaren pertsonaia
* Sinope, Jupiterren ilargia
Sizion

thumb|Antzinako antzokia.
**Sizion** (antzinako grezieraz: Σικυών) Antzinako Greziako polis izan zen, iparraldeko Peloponeson- Korinto eta Akaia artean- zegoena. Pausaniasek bertoko 24 erregeen zerrenda argitaratu zuen, azkenaurrekoa zen Agamemnonek hiria Mizenasekin batu zuena.

## Erreferentziak 
## Kanpo estekak
Miramar jauregiaren parkea

**Miramar jauregiaren parkea** edota soilik **Miramar parkea** Donostiako Antigua auzoan dagoen parke bat da,
izen berdineko Miramar jauregiaren inguran hedatzen dena.
Lorategiaren azpialdetik, Loretopea dagoen lekuan, Miramarreko tunela iragaten da.

## Ezaugarriak 
Pierre Ducasse lorezain-paisajistak Aieteko parkean eginiko lan bikaina ondo ezagutzen zuenez, Maria Kristina erreginak Miramarko lorategia proiektatzeko aukeratu zuen.

Lursailak 70.000m2 zituen parke eta lorategirako. Hala, ingeles estiloko lorategi bat diseinatu zuen eta lurraren topografia malkartsura egokitutako paisaia naturalak birsortu zituen Ducassek.

thumb|ezkerrera|320px|Miramar parkearen jatorrizko proiektua (1888, oinplanoa)
Jauregiaren aurrean, iparraldean, zelai bat taxutu zuen badiako bista zoragarriak libre uzteko. Hegoaldeko fatxada aurrean beste belardi bat, leku egokia bertatik behatzeko ibarretik harantz zabaltzen den baso bat, zuhaitz ugariz landatua. Alboetan parterreak landare ziren landare ugarirekin.

Urrutiago, zuhaitz hostoerorkorren itzalguneak zeuden, giro lasai eta bakarzalea sortuz. Parkeko bidezidor kurboak Sanserreka ibarraren beste hegaleraino iristen ziren, eta goraino igotzen. Bertan zeuden behitegia eta belardi bat, non zuhaizti natural bat hazi zen gerora.

"Errege Etxeko lorezain" izendatu zuten Ducasse, baina ezin izan zuen bukatuta ikusi Miramarreko bere lana, 1892an hil baitzen, parkea inauguratu aurreko urtean.

## Iruditegia 

Irudi:Donostia palacio Miramar 2.JPG|Miramar jauregia eta parkea.
Irudi:San Sebastian jardines Miramar 3.jpg|Urgull eta Donostiako Parte Zaharra parketik ikusita.
Irudi:San_Sebastián_-_Parque_de_Miramar_22.jpg|Hegoaldeko bide zidorrak eta zuhaitzak (*Platanus x hispanica*).
Irudi:San Sebastián - Parque de Miramar 21.jpg|Lorategi ingeleseko osagaiak: belardiak, zuhaitz multzoak, bide pintoreskoak eta landare loredunak (*Hydrangea macrophylla*)

## Erreferentziak 
## Kanpo estekak
Soli (Zipre)

thumb|250px|Bertoko mosaiko bat

**Soli** (grezieraz: Σόλοι) Antzinako Greziako hiria izan zen, Zipreko iparraldeko kostaldean zegoena. Egun *de facto* Ipar Zipreko Turkiar Errepublikaren barnean dago. Solonek hiriko erdigunea diseinatu zuen eta hiriak bere izena hartu zuen.

## Erreferentziak 
## Kanpo estekak
Mirakontxa pasealekua

**Mirakontxa pasealekua** Gipuzkoako Donostia hiriburuko Mirakontxa auzoan dagoen kale edo pasealeku bat da. Hain zuzen ere, Kontxa pasealekutik hasi (La Perla bainuetxearen parean) eta Miramar jauregiraino luzatzen den aldapan kokatua dago.

Mirakontxa pasealekua hiriko luxuzko etxebizitza garestienen kokalekua izatearen ospea du, bertatik Kontxako badiaren ikuspegi ezinhobea baitago, Kontxako hondartza nahiz Erdialdeko auzoa ere bertan duelarik.

## Kanpo estekak
Costa Vasca hotela

**Costa Vasca hotela** Gipuzkoako Donostia hiriburuan dagoen hotel bat da.

## Kokalekua 
Antigua auzoko Pio Baroja pasealekuaren 15. zenbakian dago, Mirakontxa auzoa, Miramar jauregia eta Miramar jauregiaren parketik hurbil, bai eta Ondarreta hondartzatik 300 metro eskasera ere.

1979an Miguel Atutxa enpresaburuak ireki zuen.

## Kanpo estekak 
* Costa Vasca hotelaren webgunea (eleanitza, euskaraz ez)
Perla bainuetxea

**Perla bainuetxea** Gipuzkoako Donostia hiriburuko Erdialdea auzoan bainuetxe eta jatetxe bat da. Hain zuzen ere, Kontxako badian dago, izen berdineko Kontxako pasealekuan eta Aita Binuesa plazan, Kontxako hondartza aurrez-aurre duelarik.

## Historia 
Kontxako erdian kokatua, egurrezko bainuetxe bat egon zen bertan. Bere balkoiek laurogeita hamar metro luze zituzten eta egunero dirudun turisten bilera leku ziren. Bertan saloi zentral bat zegoen, hainbat bainuetxe zerbitzuekin, baita hondartzara jaisteko kabinak zein marea beherarekin funtzionatzen zuen zaldiz tiratutako tranbia bat.

1908an Udaletxeak erabaki zuen berritzea, zaharkituta geratu zelako. Eraikina 1912ko uztailaren 2an ireki zen berriro, harriz eta hormigoiz eginda. Antonio Kortazar arkitekto donostiarrak diseinatu zuen multzoa, ondoko mendebalderaxeago dagoen Errege-erreginen bainuetxe edo kaseta bezalaxe.

1924an jokua debekatu zen Donostian eta, hainbat krisiren ostean, eraikina gainbeheran sartu zen, jarduerarik gabe eta ia erortzeko arriskuarekin. 1960an Donostian lehenengo dantzaldiak antolatzen hasten dira, berriro ere. 1961an Aurelio eta Andrés Sabadell Martínezek Udaletxeari eraikina alokatu zioten dantzalekua egiteko bertan.

1990an Udaletxeak La Perla konplexua eraberritzea erabaki zuen. 1991ko otsailean ateak itxi zituen eta 1993an beheko pisu guztia eraitsi eta berreraiki zen, Joaquín Zubiriaren proiektua jaraituz. Honela jatorrizko eraikinaren funtziora itzuli zen, talasoterapia eskainiz jaietarako gune izateaz gain.

2013ko azken erreformarekin 5.500 m2eko eremua hartzen du.

## Ikus, gainera 
* Belle Epoque

## Galeria 

Fitxategi:Perla_oceano_donostia_001.jpg
Fitxategi:La Perla del Océano - berregite planoak.jpg|
Fitxategi:La Perla del Océano - berregite planoak 2.jpg|
Fitxategi:La Perla del Océano (2 de 2) - Fondo Car-Kutxa Fototeka.jpg|
Fitxategi:La Perla del Océano (1 de 2) - Fondo Car-Kutxa Fototeka.jpg|
Fitxategi:Camareros del restaurante de La Perla del Océano en el exterior del mismo, en el lado de la playa de la Concha (4 de 4) - Fondo Marín-Kutxa Fototeka.jpg|
Fitxategi:Acto de la Falange celebrado en un salón de La Perla del Océano (3 de 3) - Fondo Marín-Kutxa Fototeka.jpg|
Fitxategi:La Perla del Océano, Donostia.jpg|
Fitxategi:Pabellones Recreativos (La Perla).jpg|
Fitxategi:San Sebastián - La Perla 19.jpg|
Fitxategi:San Sebastián - La Perla 15.jpg|
Fitxategi:San Sebastián - La Perla 03.jpg|

## Erreferentziak 
## Kanpo estekak 
* La Perla bainuetxearen webgunea
Ordena publiko

**Ordena publikoa** gizartean harremanak eta elkarbizitza arautzen duten arlo publikoko oinarrizko printzipioen multzoa da, bereziki segurtasunari eta gizabanakoen jarduera indibidualaren mugei buruzkoa.

## Kanpo estekak
Wikibooks

thumb|300px|**Wikibooks** proiektuaren logoa.

**Wikibooks** (euskaraz, **Wikiliburuak**) eduki askeko liburuak sortu eta plazaratu egiten dituen Wikimediaren proiektua da, edonork edukiak gehitu eta aldatzeko aukera eskaintzen duena.

## Ikus, gainera 
*  Wikiliburuak
Ortobikupula triangeluar elongatu

Geometrian, **ortobikupula triangeluar elongatua** Johnsonen solidoetako bat da (*J*35), ortobikupula triangeluar bat (*J*27) "elongatuz" eraiki daitekeena, erdian prisma hexagonal bat txertatuz.

Johnsonen solidoak 92 dira; eta Norman Johnson-ek izendatu eta deskribatu zituen, 1966an.

## Formulak 
aren aurpegi guztiak erregularrak badira, eta ertzaren luzera a, bolumena (V) formula honen bidez kalkula daiteke:

V = (\frac{5 \sqrt{2}}{3} + \frac{3 \sqrt{3}}{2})a^3

## Kanpo estekak 
*
Huell Howser

**Huell Burnley Howser** (Gallatin, 1945eko urriaren 18a – Palm Springs, 2013ko urtarrilaren 7a) Estatu Batuetako aktore eta telebista aurkezlea izan zen. ''California's Gold'' bidai-telesailari esker ospetsu bilakatu zen.
Anoetako kirolgunea

**Anoetako kirolgunea** Gipuzkoako Donostia hiriburuko Amara Berri auzoaren hegoaldean dagoen kirolgune bat da, N-1 autobidearen alboan.

Kirolgune hau Anoetako Kiroldegia S.A. sozietate anonimoak ustiatzen du, Donostiako Udalak eratutako sozietate publikoa da eta Donostiako udalerrian dagoen Anoeta kirolguneko obrak eta zerbitzuak sustatu eta kudeatzeko helburua du.

Bertan hainbat kirol-instalakuntza daude, horien artean honako hauek:

* Anoeta estadioa
* Anoeta miniestadioa
* Antonio Elortza belodromoa
* Atano III.a pilotalekua
* Carmelo Balda pilotalekua
* Errealaren denda
* Josean Gasca pabiloia
* Paco Yoldi kiroldegia
* Real 100 museoa
* Txuri Urdin izotz jauregia

Bestalde, kirolgune honetan bertan Euskotrenen Anoetako geltokia ere kokatzen da.

## Kanpo estekak 
* Anoetako kirolgunearen planoa ikusgai
Bedezi (maskarada)

**Bedezia** (edo **Medezia**) eta laguntzaile duen **Bedezi lagüna** Zuberoako maskaradako beltzen taldeko pertsonaiak dira. Sendagileak dira eta beren lana emanaldiaren amaiera aldera erakusten dute, buhameek eta kauterek leherturik Pitxu hiltzen denean. Orduan, anbulantzia traste batekin zalapartaka agertuko dira eta, espantu handiko ebakuntza eginik, Pitxu berpiztuko dute.

## Erreferentziak 
## Kanpo estekak
Ezten

[thumb|[Liztor-eztena, muturrean pozoi tanta bat duena.]]
**Eztena** zenbait animaliak, eraso edo defentsarako, duten arantza moduko organo zorrotza da, normalean pozoia ziztatzeko moldaturik dagoena. Esate baterako, artropodoetan eskorpioi, liztor eta erleenak ditugu eta arrainetan bastangarena.

Hedaduraz antzeko forma duen objektua, esate baterako akuiluaren eztena.

## Erreferentzia 
## Kanpo estekak
Sam J. Jones

**Samuel Gerald Jones** (Chicago, 1954ko abuztuaren 12a) Estatu Batuetako aktore eta telebista aurkezlea izan zen. *Flash Gordon* filmari esker ospetsu bilakatu zen.
Pat Finn

**Patrick** "**Pat**" **Finn** (Evanston, Illinois, 1965eko uztailaren 31 – Los Angeles, 2025eko abenduaren 22a) Estatu Batuetako aktore eta telebista aurkezlea izan zen.

## Filmografia
Utika

**Utika** iparraldeko Afrikan eratutako lehendabiziko feniziar kolonia izan zen, Kartagotik ipar-mendebaldean, Mejerda ibaiaren bokalean zegoena. Izena fenizierazko *ˁattiq* (egungo arabierazko عُتَيقة eta hebreerazko עתיק hitzen baliokidea) hitzetik dator, "[hiri] zaharra" esan nahi duena, Kartago "hiri berria" esan nahi duen moduan.

K.a. 146 eta 25 artean, Afrika Prokontsularra erromatar probintziako hiriburua izan zen.

## Erreferentziak 
## Kanpo estekak
Ezten (argipen)

**Eztena** izan daiteke:
* Eztena, animalien arantza moduko organo zorrotza.
* Eztena, landare-ile zurrun eta zorrotza.
* Eztena, mikologian, azaleko irtengune txikia eta puntazorrotza.
* Eztena, larrua zulatzeko erabiltzen den tresna.